Алматылық 12 жасар жетім қыз джиу-джитсудан әлем чемпионы болды
"Алматылық 12 жасар жетім қыз джиу-джитсудан әлем чемпионы болды" | "https://abai.kz/post/89977"
TITLE: Алматылық 12 жасар жетім қыз джиу-джитсудан әлем чемпионы болды
URL: https://abai.kz/post/89977
META: "Алматылық 12 жасар жетім қыз джиу-джитсудан әлем чемпионы болды" | "https://abai.kz/post/89977"
DATE: 30.04.2019
AUTHOR(s): Abai.kz
TOTAL WORDS: 160
TEXT: Қазақстандық оқушылар Әбу-Дабиде өткен джиу-джитсудан әлем біріншілігінен алтын медаль алып келді. Олардың жетістігіне бүкіл Қазақстан қуанып жатыр. Себебі, Анна Водолазова мен Любовь Темникова - тұл жетім балалар. Мекеменің директоры Гүлмира Қондыбаеваның айтуынша, балалар үйінің тәрбиеленушілері бос уақыттарында түрлі үйірмелерге қатысады. Олардың бірі - 12 жастағы Анна Водолазова, балалар үйіне кішкентай кезінде бауырымен бірген орналастырылған. Ата-анасы ертеректе қайтыс болған. «Аня 1 жылдан бері джиу-джитсумен айналысып келеді. Осы уақыт аралығында облыстық, қалалық жарыстарда көп жетістікке жеткен. Бұл қызымыз БАӘ-де өткен әлем чемпионатында екі қарсыласын мерзімінен бұрын тізе бүктіріп, алтын медальге қол жеткізді. Екінші қызымыз Темникова Любовь 3-орынға табан тіреп, қол жүлдеге қол жеткізді. Бұл қызымыз да балалар үйінің тәрбиеленушісі. Ағалары бізде тәрбиеленіп, өсіп, ер жетті. Ата-анасы Любовьтың сәби кезінде көз жұмған. Қапшағай қаласында тұрған. Любовь та футбол, баскетбол және тағы басқа спорт түрлерімен шұғылданады. Қазақ мектебіне барады. Бауырларының бәрінің тілі қазақша шыққан. Ал Аня Водолазова хореографиямен айналысады. Екі қызымыздың да болашағынан көп үміт күтеміз», - деді балалар үйінің директоры Гүлмира Қондыбаева. Abai.kz
